नई दिल्ली। इस वर्ष एक जनवरी को ही महाराष्ट्र के भीमा-कोरेगांव में हुई हिंसा के मामले में संलिप्त होने के आरोप में महाराष्ट्र पुलिस की ओर से पांच लोगों को गिरफ्तार किए जाने के बाद अब दिल्ली पुलिस ने पूर्वी दिल्ली से चार संदिग्धों को हिरासत में लिया है। पुलिस को शक है कि ये सभी लोग भीमा-कोरे गांव हिंसा में शामिल थे। बताया जा रहा है कि इन सभी से पुलिस पूछताछ कर रही है और बहुत जल्द पूछताछ के बाद मीडिया के सामने सभी तथ्यों को रख सकती है। बता दें कि इससे पहले देश के अलग-अलग जगहों से महाराष्ट्र पुलिस ने पांच लोगों को गिरफ्तार किया था जो कि समाज में एक बुद्दिजीवी के तौर पर अपनी पहचान रखते हैं, जिसके बाद देशभर में इनकी गिरफ्तारी को लेकर सवाल खड़े हुए थे। लोगों का आरोप है कि इन लोगों को जानबूझकर गिरफ्तार किया गया है। हालांकि पुलिस की दलील है कि उनके पास पुख्ता सबूत है और जांच के दौरान एक पत्र बरामद हुआ है जिसमें नक्सलियों के साथ मिलकर पीएम मोदी हत्या की साजिश में शामिल होने का शक गहराता है।